ປາກິສຖານ ຈັບກຸມຄືນໃໝ່ ຜູ້ທີ່ຖືກກ່າວຫາ ເປັນຫົວໜ້າ ວາງແຜນໂຈມຕີ ເມືອງ Mumbai 
ນາຍ Zaki-ur Rehman Lakhvi ຖືກຈັບກຸມ ຢ່າງເປັນທາງການ ພາຍໃຕ້ຄວາມຄຸ້ມຄອງ ຂອງຝ່າຍຕຸລາການ ໃນຂໍ້ຫາລັກພາໂຕ ຊາວປາກິສຖານຄົນນຶ່ງ.
ຕຳຫຼວດປາກິສຖານ ໄດ້ຈັບກຸມຜູ້ທີ່ຖືກກ່າວຫາວ່າ ເປັນຫົວ ໜ້າວາງແຜນທຳການໂຈມຕີຂອງພວກຫົວຮຸນແຮງທີ່ນະຄອນ Mumbai ຂອງອິນເດຍໃນປີ 2008 ບໍ່ເທົ່າໃດຊົ່ວໂມງ ຫຼັງ ຈາກຜູ້ກ່ຽວໄດ້ຊະນະການຂໍອຸທອນ ຕໍ່ການຄຸມຂັງຜູ້ກ່ຽວໄວ້ ເປັນການຊົ່ວຄາວນັ້ນ ຕຳຫຼວດນະຄອນອິສລາມາບັດ ກ່າວວ່າ ນາຍ Zaki-ur- Rehman Lakhvi ນຶ່ງໃນບັນດາຊາວປາກິສຖານ 7 ຄົນ ທີ່ຖືກດຳເນີນຄະດີໃນຂໍ້ຫາທຳການໂຈມຕີທີ່ອິນເດຍ ທີ່ ໄດ້ສັງຫານຜູ້ຄົນໄປ 166 ຄົນນັ້ນ ໄດ້ຖືກຈັບກຸມຢ່າງເປັນ ທາງການພາຍໃຕ້ຄວາມຄຸ້ມຄອງຂອງຝ່າຍຕຸລາການ ໃນ ຂໍ້ຫາລັກພາໂຕຊາວປາກິສຖານຄົນນຶ່ງນັ້ນ ນາຍ Lakhvi ໄດ້ຖືກນຳໂຕມາຫາຜູ້ພິພາກສາ ໃນຕອນເຊົ້າຂອງວັນ ອັງຄານມື້ນີ້ ທີ່ໄດ້ອະນຸຍາດໃຫ້ທຳການຈັບກຸມຜູ້ກ່ຽວແລະສັ່ງໃຫ້ຕຳຫຼວດດຳເນີນການສືບສວນສອບສວນ ຂອງຕົນໃຫ້ແລ້ວພາຍໃນສອງມື້ ໃນຕົ້ນເດືອນນີ້ ສານປາກິສຖານ ໄດ້ອະນຸຍາດ ໃຫ້ປະກັນໂຕນາຍ Lakhvi ໃນຄະດີທີ່ ພົວພັນກັບການໂຈມຕີ ໃນນະຄອນຫຼວງການຄ້າ ຂອງອິນເດຍ ແຕ່ບັນດາເຈົ້າໜ້າທີ່ໄດ້ ສັ່ງໃຫ້ທຳການຄຸມຂັງຜູ້ກ່ຽວໄວ້ຕໍ່ມາພາຍໃຕ້ຄຳສັ່ງກົດໝາຍຄວາມເປັນລະບຽບຂອງສັງ ຄົມ ພວກທະນາຍຄວາມຝ່າຍຈຳເລີຍໄດ້ໂຕ້ແຍ້ງຢ່າງສຳເລັດຜົນໃນການຄຸມຂັງ ແລະໃນວັນ ຈັນມື້ວານນີ້ ສານສູງທີ່ນະຄອນອິສລາມາບັດອອກຄຳຕັດສິນວ່າ ນາຍ Lakhvi ສາມາດ ຖືກປ່ອຍໂຕເປັນອິດສະລະໄດ້ໂດຍເສຍຄ່າປະກັນໂຕປະມານ 10 ພັນດອນລາສະຫະລັດ ຄຳຕັດສິນຂອງສານດັ່ງກ່າວ ໄດ້ເຮັດໃຫ້ລັດຖະບານອິນເດຍ ມີຄວາມໂກດແຄ້ນ ແລະ New Delhi ໄດ້ຮຽກທູດຂອງປາກິສຖານໄປຍັງກະຊວງການຕ່າງປະເທດເພື່ອທຳການ ປະທ້ວງ